en en cs da sv sv sv de da da da da de da da da cs de da da sv en en en en da da da da en en da en en en en fi da da da da cs en fr da nl da de da da de da da da sv da de da da sv da sv az da en
Anmeldelser af bøger om musik
DVD- og filmanmeldelser om musik
Please follow and like us:
Kontrabassisten, Lennart Ginman, har altid været en vidtfavnende herre. Nok har han haft sit primære ståsted i den akustiske jazz og her især markeret sig som medlem af en eminent trio (som i øvrigt består af pianisten Carsten Dahl og trommeslageren Thomas Blachman), men han har også markeret sig som bassist for en poprock-dronning som Dicte, skrevet musik til musicals og film og givet sig af med at komponere og spille electronica (og tilnærmelsesvis trip hop).
Sangerinden, Eivør, har færøske rødder og i betydeligt omfang taget afsæt i disse, når hun med sin helt usædvanligt stærke og distinkte vokal, som både mestrer det smerteligt smukke og det decideret dramatiske, har sunget sig ind i standards, folkeviser og poprocknumre (hvoraf nogle har været baseret på electronica). Hun har i momenter givet mindelser om Bjørk, i momenter om Kate Bush, men har på en eller anden måde altid formået at forblive sin egen – et kraftværk af en helt særegen karakter.
Sammen udgør de to et urimelig stærkt makkerpar, der – som her, på den fælles pladedebut, Te Color of Dark – kan forløse Ginmans hypermoderne musik og tekster til UG! Musikken kan kategoriseres som electronica – men der er også et par ballader – og alt er på finurlig vis som i naturlig forlængelse af de plader, Ginman har lavet med henholdsvis Sten Jørgensen (i 1998) og Jimmy Jørgensen (i 2007). Te Color of Dark er i den forstand som en 3er, om end den ikke er helt så mørk som de to første (i trilogien). Te Color of Dark trækker i større omfang på elektroniske virkemidler. Den er eminent godt skruet sammen, er decideret stærk, typisk Ginmansk! Lyt til et nummer som Te Sinner Or Te Saint og du hører te sound of Ginman. Men lyt også til en standard som Gloomy Sunday fra 1933 – udsat for vor tids Ginman / Eivør – og du hører evolutionens hastighed og rækkevidde.
*****  /  Columbia Records / Sony Music  /  52 min.  /  Også anmeldt på netmagasinet gaffa.dk
Please follow and like us:
Peter Rosendal – Old Man’s Kitchen: Love for Snail
Blicher Hemmer Gadd: Blicher Hemmer Gadd
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus